
          ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ







ΑΠΟΣΠΑΣΜΑ                        

Από το πρακτικό της με αριθ. 22ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 286/2026
Στην Λευκάδα σήμερα  στις 17 του μηνός Ιουλίου του έτους  2026,  ημέρα Παρασκευή  και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ αριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και την αρ. 303/30971/2-4-24 εγκ. ΥΠ.ΕΣ. ύστερα από την αριθ. 19005/13.7.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

                      ΠΑΡΟΝΤΕΣ                                                                     ΑΠΟΝΤΕΣ
	1
	Βεργίνης Ξενοφών (Δήμαρχος, Πρόεδρος Δ.Ε.)
	1
	

	2
	Κωνσταντινίδη Σεβαστή
	2
	

	3
	Αρματάς Γεράσιμος
	3
	

	4
	Μαργέλη Μαρία 
	4
	

	5
	Σέρβος Κων/νος 
	5
	

	6
	Σκληρός Φίλιππος 
	6
	

	7
	Λύγδας Σπυρίδων
	7
	


Τα πρακτικά τηρήθηκαν από τον αναπληρωτή υπεύθυνο γραμματειακής υποστήριξης της Δημοτικής Επιτροπής, Νικόλαο Γληγόρη, υπάλληλο  του  Δήμου Λευκάδας.

Ο κ. Σέρβος Κων/νος, αποχώρησε πριν την συζήτηση του 3ου θέματος της Η.Δ.
Ο κ. Λύγδας Σπυρίδων, αποχώρησε πριν την συζήτηση του 6ου θέματος της Η.Δ., επανήλθε πριν τη συζήτηση του 13ου θέματος της Η.Δ. και αποχώρησε οριστικά πριν τη συζήτηση του 14ου θέματος της Η.Δ.
Τέθηκαν για συζήτηση τρία (3) θέματα Εκτός Ημερήσιας Διάταξης.
ΘΕΜΑ 9ο :  Απόφαση Δ.Ε  για διόρθωση - τροποποίηση  της  αριθ.203/2026  Απόφαση Δ.Ε. σχετικά με την σύναψη και ανάθεση δημόσιας σύμβασης, σύμφωνα με τις διατάξεις του ν. 4412/2016 (Α΄ 147), για  ΜΙΣΘΩΣΗ ΕΝΟΣ (1)  ΤΕΤΡΑΞΟΝΙΚΟΥ ΦΟΡΤΗΓΟΥ ΜΕ ΓΑΝΤΖΟ (HOOK-LIFT) & ΕΝΟΣ  ΑΝΟΙΧΤΟΥ CONTAINER,  ΓΙΑ ΤΗΝ ΑΠΟΚΟΜΙΔΗ KAI ΜΕΤΑΦΟΡΑ ΑΠΟΡΡΙΜΜΑΤΩΝ ΣΤΟΝ ΔΗΜΟ ΛΕΥΚΑΔΑΣ, ΚΑΘΩΣ ΚΑΙ ΤΗ ΜΕΤΑΦΟΡΑ ΤΩΝ ΑΠΟΡΡΙΜΑΤΩΝ ΑΠΟ ΚΑΛΑΜΟ & ΚΑΣΤΟ ΣΤΟ ΧΥΤΑ ΤΗΣ ΠΑΛΑΙΡΟΥ. 

Εισηγήτρια: Σεβαστή Κωνσταντινίδη, Αντιδήμαρχος

Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην Αντιδήμαρχο κα Σεβαστή Κωνσταντινίδη, η οποία έθεσε υπόψη των μελών της Επιτροπής, τα εξής:

Σύμφωνα με το άρθρο 61 παρ.1 του ν. 3979/2011 όπως αντικαταστάθηκε από το άρθρο 178 του Ν.4635/2019 , το άρθρο 117 του Ν.4674/2020 και τροποποιήθηκε από το άρθρο 57 του Ν.4795/21 ορίζονται τα εξής: «1.Η Δημοτική επιτροπή, μπορεί κατά την κρίση της, να αποφασίζει για τη σύναψη και ανάθεση δημόσιας σύμβασης, σύμφωνα με τις διατάξεις του ν. 4412/2016 (Α’ 147) για την εκτέλεση συγκεκριμένων υπηρεσιών συλλογής και μεταφοράς στερεών αποβλήτων και ανακυκλώσιμων υλικών, καθαριότητας κοινόχρηστων χώρων και δημοτικών κτιρίων, συντήρησης χώρων πρασίνου, ηλεκτροφωτισμού, καθώς και ταφής και ανακομιδής νεκρών, εφόσον οι σχετικές πιστώσεις είναι εγγεγραμμένες στον προϋπολογισμό. Με την ως άνω απόφαση της οικονομικής επιτροπής, καθορίζονται ιδίως, το αντικείμενο των παρεχόμενων υπηρεσιών, η διάρκεια και η περιοχή, εντός της οποίας αυτές παρέχονται.».

Σύμφωνα με την αριθμ. 2/2026 μελέτη του Τμήματος Καθαριότητας, Ανακύκλωσης και Συντήρησης Πρασίνου υπάρχει ανάγκη ενός (1) τετραξονικού  φορτηγού με γάντζο (hook-lift) μικτού βάρους τουλάχιστον 26 tn και ιπποδύναμης 280-300 hp και με ένα  ανοιχτό container 30m3, για χρονικό διάστημα 180 ημερών από την ημερομηνία παραλαβής τους για τη μεταφορά των απορριμμάτων από τα ΣΜΑ Λευκάδας, τον Κάλαμο και τον Καστό στον ΧΥΤΑ Παλαίρου, συνολικού προϋπολογισμού 34.997,76 € συμπεριλαμβανομένου Φ.Π.Α. 24% (αντί του ποσού των 36.828,00 € που είχε εγγραφεί αρχικά, κατά  τα λοιπά  ισχύουν ακριβώς τα ίδια ,αλλάζει μόνο το ποσό διότι στον  προϋπολογισμό είναι εγγεγραμμένη  πίστωση  35.000,00€ ),  διότι ο Δήμος Λευκάδας παρουσιάζει αυξημένες ανάγκες σχετικά με την αποκομιδή των οικιακών απορριμμάτων κατά την τουριστική περίοδο αφού τα παραγόμενα στερεά απόβλητα αυξάνονται έως 200% εν συγκρίσει με τους χειμερινούς μήνες και τα υπάρχοντα οχήματα του Δήμου λόγω παλαιότητας και λόγω φθορών αδυνατούν να προλάβουν την καθημερινή εκτέλεση της αποκομιδής.

Η δαπάνη θα βαρύνει τις πιστώσεις του Α.Λ.Ε.: 020.2440989001  με τίτλο «Μίσθωση ενός φορτηγού με  γάντζο HOOK LIFT» του εγκεκριμένου προϋπολογισμού οικονομικού έτους 2026.

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαι η Δημοτική Επιτροπή όπως διορθώσει - τροποποιήσει την αριθ. 203/2026 απόφαση   της Δ.Ε. που εγκρίνει τη σύναψη και ανάθεση δημόσιας σύμβασης, σύμφωνα με τις διατάξεις του ν. 4412/2016 (Α΄ 147) με απευθείας ανάθεση για την μίσθωση ενός (1) τετραξονικού  φορτηγού με γάντζο (hook-lift) μικτού βάρους τουλάχιστον 26 tn και ιπποδύναμης 280-300 hp και με ένα  ανοιχτό container 30m3 σύμφωνα με τη με αριθμ. 2/2026 μελέτη του Τμήματος Καθαριότητας, Ανακύκλωσης και Συντήρησης Πρασίνου  συνολικού προϋπολογισμού 34.997,76 €(αντί του ποσού των 36.828,00 € που είχε εγγραφεί αρχικά, κατά  τα λοιπά  ισχύουν ακριβώς τα ίδια ,αλλάζει μόνο το ποσό διότι στον  προϋπολογισμό είναι εγγεγραμμένη  πίστωση  35.000,00€ ), συμπεριλαμβανομένου Φ.Π.Α. 24% για 180 ημέρες από την ημερομηνία παραλαβής τους,  για τη μεταφορά των απορριμμάτων από τα ΣΜΑ Λευκάδας, τον Κάλαμο και τον Καστό στον ΧΥΤΑ Παλαίρου. 


Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση.

· τις δ/ξεις  του άρθρου 75 του Ν.3852/2010, όπως αντικαταστάθηκε από το  άρθρο 77 του  Ν. 4555/18.

· τις δ/ξεις των άρθρων 8, 9 & 26 του Ν. 5056/2023.
· τις δ/ξεις του άρθρου 55 του Ν.5083/2024.
· την υπ΄αριθ. 1328/110575/2023/23-12-2023 εγκ. Υπ. Εσωτερικών.
· την υπ΄αριθ. 303/30971/2-4-24 εγκ. Υπ. Εσωτερικών.
ΑΠΟΦΑΣΙΖΕΙ ΟΜΟΦΩΝΑ

να διορθώσει - τροποποιήσει την αριθ. 203/2026 απόφαση   της Δ.Ε. που εγκρίνει τη σύναψη και ανάθεση δημόσιας σύμβασης, σύμφωνα με τις διατάξεις του ν. 4412/2016 (Α΄ 147) με απευθείας ανάθεση για την μίσθωση ενός (1) τετραξονικού  φορτηγού με γάντζο (hook-lift) μικτού βάρους τουλάχιστον 26 tn και ιπποδύναμης 280-300 hp και με ένα  ανοιχτό container 30m3 σύμφωνα με τη με αριθμ. 2/2026 μελέτη του Τμήματος Καθαριότητας, Ανακύκλωσης και Συντήρησης Πρασίνου  συνολικού προϋπολογισμού 34.997,76 €(αντί του ποσού των 36.828,00 € που είχε εγγραφεί αρχικά, κατά  τα λοιπά  ισχύουν ακριβώς τα ίδια ,αλλάζει μόνο το ποσό διότι στον  προϋπολογισμό είναι εγγεγραμμένη  πίστωση  35.000,00€ ), συμπεριλαμβανομένου Φ.Π.Α. 24% για 180 ημέρες από την ημερομηνία παραλαβής τους,  για τη μεταφορά των απορριμμάτων από τα ΣΜΑ Λευκάδας, τον Κάλαμο και τον Καστό στον ΧΥΤΑ Παλαίρου. 

Η απόφαση αυτή πήρε αύξοντα αριθμό: 286/2026

     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ

